Oksigenator
Oksigenator (qonda gaz almashinuvi qurilmasi) qonni kislorod bilan toʻyintirish va undan karbonat angidridni olib ketib organizmdan chiqarish uchun moʻljallangan bir martalik gaz almashinuvi qurilmasi hisobalanadi. Oksigenator yurak jarrohligi paytida, yurak yoki oʻpka kasalliklari bilan kasallangan bemorlarning tanasida qon aylanishini yaxshilash uchun ishlatiladi, bunda qondagi kislorod miqdori sezilarli darajada pasayadi. Hozirgi vaqtda pufakchali va membranali oksigenatorlar ishlab chiqarilmoqda. Membranali oksigenatorlar mikrogʻovak va haqiqiy membranali turlarga boʻlinadi. Mikrogʻovak membranada qondan-qonga oʻtadigan mikroporalar mavjud boʻlib undan gaz molekulalari oʻtishi mumkin. Haqiqiy membrana qonni gazlardan butunlay ajratib turadi va gazlar diffuziya orqali qonga kiradi (xuddi inson oʻpkasida boʻlgani kabi). Bunday membrana ega oksigenatorlar uzoq muddatli foydalanish uchun moʻljallangan boʻladi. Oksigenatorlar yurak-oʻpka apparati yordamida ochiq yurak jarrohligi paytida bemorning tanasida qon aylanishini taʼminlaydigan nasoslar bilan birgalikda qoʻllaniladi. Baʼzi modellarda, oksigenatorga oʻrnatilgan issiqlik almashtirgich tufayli, yurak jarrohligi paytida bemorning tana haroratini nazorat qilish ham mumkin. Kattalar va bolalarda foydalanish uchun bir necha turdagi oksigenatorlar mavjud.